Xbox 360
Xbox 360 on Microsoftin valmistama ja alun perin 2005 julkaisema pelikonsoli. Konsoliin integroidun Xbox Live -palvelun avulla voidaan pelata verkossa ja ladata Games On Demand/Arcade-pelejä, pelidemoja, trailereita, televisio-ohjelmia ja elokuvia. Xbox 360 on Xboxin seuraaja ja Xbox Onen edeltäjä. Se kilpaili Sonyn PlayStation 3:n ja Nintendon Wiin kanssa seitsemännen sukupolven pelikonsolimarkkinoilla.
Housemarque
Seitsemännen sukupolven konsolit loivat uusia mahdollisuuksia kehittäjille, sillä ensimmäistä kertaa konsoleille saattoi kehittää pelejä myytäväksi verkkopalveluissa. Hankkeiden ei enää tarvinnut olla kymmenien tai satojen miljoonien dollarien tuotantoja, jotka myytäisiin fyysisinä kopioina kalliseen hintaan. Nyt konsoleille saattoi julkaista myös pienimuotoisempia pelejä, mikä sopi hyvin Housemarquelle. Vuonna 2006 Sony rekrytoi pelitaloja Electronic Distribution Initiativeen, ja Housemarque aloitti yhteistyön Sonyn kanssa. Seuraavana vuonna julkaistiin PlayStation Network verkkopalvelussa "Super Stardust HD" PlayStation 3:lle. Siitä tuli yksi palvelun menestyneimpiä pelejä, ja sen seurauksena myös Housemarque alkoi kasvaa. Microsoftin kanssa samoihin aikoihin käydyt neuvottelut johtivat "" -pelin julkaisuun Xbox Live Arcadessa vuonna 2008.